[{"text_idx": "#000001", "text": "Roedd colli Ray Gravell yn ergyd fawr i Gymru, ond doedd y golled yn ddim i'w chymharu a\u0302'r golled bersonol i Mari ei wraig a'i ferched Manon a Gwenan."}, {"text_idx": "#000002", "text": "Nawr mae Manon a Gwenan wedi mynd ati i sefydlu gwefan Project 13 i helpu pobl ifanc eraill ymdopi gyda'r galar o golli un o'u hanwyliaid. Mae'r rhif 13 yn symbolaidd gan mai hwn oedd y rhif yr oedd eu tad yn ei wisgo ar ei gefn yn ystod ei yrfa rygbi. Maen nhw'n so\u0302n mwy am eu hamcanion wrth Cymru Fyw:"}, {"text_idx": "#000007", "text": "Disgrifiad o\u2019r llun, Mae Manon a Gwenan Gravell yn gobeithio helpu pobl ifanc gyda'r broses alaru ar o\u0302l colli eu tad Ray yn 2007"}, {"text_idx": "#000008", "text": "Ar hyn o bryd mae Prosiect 13 yn cynnig platfform i bobl ifanc i rannu eu straeon o golled gyda chymuned o bobl ifanc eraill o'r un profiadau a\u0302 nhw. Fe wnaethom ni ddod i'r casgliad fod galar yn gallu bod yn unig iawn. Rhywbeth oedd yn glir iawn i ni oedd bod llawer o bobl ifanc yn teimlo nad oes neb yn deall y ffordd maen nhw'n teimlo."}, {"text_idx": "#000009", "text": "Mae Prosiect 13 yn medru cysylltu'r bobl ifanc yma gyda'i gilydd i greu cymuned o bobl o'r un oedran sy'n deall yn gwmws beth rydych yn ddelio ag e."}, {"text_idx": "#000011", "text": "Ry'n ni'n gobeithio wneith y prosiect helpu rhywun cyn i'r sefyllfa waethygu. Fel dwy chwaer ry'n ni wedi elwa trwy fod yn gefn i'n gilydd."}, {"text_idx": "#000013", "text": "Y cyngor gorau allwn ni rhoi fel dwy sydd wedi delio gyda cholled yn ifanc yw siarad gyda rhywun am sut rydych chi'n teimlo, hyd yn oed os ydych yn teimlo eich bod ddim yn medru delio gyda'ch teimladau."}, {"text_idx": "#000019", "text": "'Rhagorol, anhygoel, rhyfeddol': Cefnogwyr Cymru'n dathlu"}, {"text_idx": "#000023", "text": "Bywyd fel 'yr unig Iddew yn y pentref'"}, {"text_idx": "#000025", "text": "Ifan Phillips a'i bositifrwydd i'r dyfodol"}]